ming030890/wiki-yue-high-quality huggingface dataset:
警訊

《警訊》（英文：Police Magazine/Police Report）係香港電台電視部同香港警務處警察公共關係科合作製作嘅電視節目，作為警民合作嘅橋樑。
呢個節目主要係以打擊罪案為主，香港警務處會派代表同埋節目主持人一齊出席電視節目，內容會有案件重演形式嘅短片，向香港市民披露有關罪案嘅資料，等啲目擊罪案嘅市民致電警方去提供相關罪案嘅線索。案件重演形式嘅短片亦都會教導市民一啲犯人／騙徙嘅犯案手法，希望市民能夠提高警惕，減少日常罪案嘅發生。
節目亦都有介紹香港警務署嘅一啲運作，譬如會介紹吓警員嘅配備同埋裝束，唔同部門嘅運作，支援機構…等等，令到一般市民對香港警隊有更加多嘅了解，從而加深警民關係，達致共同打擊罪案嘅目的。

歷史
「警訊」節目嘅開始要數返去1973年，當時正值係香港肅貪倡廉時代嘅開始（嗰年就係發生咗警務處副處長薜畿揭發總警司葛柏嚴重貪污事件嘅一年）；加上社會經濟嘅起飛，大小罪案相繼增加，當時嘅皇家香港警務處認為有需要加深警民合作同埋教導市民去防止罪案率上升，亦都知道係時候要提升警隊嘅正面形象，攞返市民對警隊嘅信心；眼見電視廣播嘅力量日漸咁影響普羅大眾，於是就搵同一樣係政府機構兼且係官方喉舌嘅香港電台聯合推出撲滅罪行嘅電視節目，就係咁，「警訊」就一直同香港市民共同撲滅罪行，與及見証著香港警隊嘅改進歷程。
2020年8月12號「警訊」播出最後一集。

「少年警訊」
内文：少年警訊
為咗加深新一代對罪行嘅認識，一齊撲滅罪行，同埋希望教育嗰啲青少年唔好誤入歧途，喺「警訊」節目播出嘅一年之後（即係1974年），警務處就開展咗「少年警訊計劃」，佢嘅四個宗旨係：
促進警方同香港青少年之間嘅溝通同認識；
喺撲滅罪行工作上面促使警方同青少年並肩合作；
鼓勵青少年認識佢哋喺社會上面嘅責任；及
提供各種運動、活動同訓練設施，充實同埋改善青少年嘅生活。

節目主題曲
起初嘅警訊節目，主題曲以簡單嘅純音樂作為開場同埋結尾曲，曲風感覺硬崩崩，聽落亦都幾嚴肅冇乜人情味。
後來因為一齣由成龍主演嘅香港電影【警察故事】，片中嗰首壯志激情嘅主題曲【硬漢子】就取代舊嘅音樂，成為咗警訊節目嘅新主題歌。（哩首歌原唱係成龍）
再後來，為咗要令警訊節目更有時代感同埋減少嚴肅嘅氣氛，希望廣大觀眾會更加受落，於是乎就搵咗一啲實力派歌手唱出專門為節目而作嘅主題歌；其中就有知名香港歌手張學友為節目唱出剛柔並濟嘅【勇敢的故事】。

案件重演短劇
每集警訊節目入面都會有案件重演嘅短劇，等觀眾了解犯案手法。2015年11月，其中一齣「假金行騙案」短劇喺香港網民間瘋傳，演員馬溱禧、吳良榮等表現被網民讚揚。
警醒僕人嘅比喻

警醒僕人嘅比喻係耶穌講嘅一個比喻，記載喺《新約聖經》《馬太福音》第24章第42至51節、《馬可福音》第13章第34至37節、同埋《路加福音》第12章第35至48節。

聖經譯文
「
所以，你哋要警醒，因為你哋唔知道主喺邊一日來到。你哋要知道，一家嘅主人若果知道夜晚乜嘢時候有賊來，就必定會警醒，唔畀賊破門而入。所以，你哋都要預備好，因為喺你哋估唔到嘅時候，人子就來到。噉樣，邊個係嗰個忠心又精明嘅僕人，主人派佢管理其他僕人、按時候分配糧食畀佢哋呢？主人返到來，睇見僕人噉樣做，嗰個僕人就有福喇。我實在話你哋知，主人要派佢管理所有嘅財產。如果嗰啲惡僕心裏面話：「我嘅主人實冇咁早返來」，就郁手打佢嘅同伴，又同醉酒嘅人一齊飲飲食食，喺估唔到嘅日子，唔知道嘅時候，嗰個僕人嘅主人要來，重重噉懲罰佢，定佢同假冒為善嘅人同罪，喺嗰度要喊，咬牙切齒。
」

——《馬太福音》24章第42-51節
「
呢件事正如一個人出外遠行，授權畀班僕人，分派每一個人嘅工作，又吩咐看門嘅人要小心門戶。所以，你哋要警醒，因為你哋唔知道主人會喺幾時返來，可能係挨晚，可能係半夜，可能係雞叫嘅時候，可能係朝早，唔好俾佢突然返到來，睇見你哋瞓着咗。我對你哋所講嘅嘢，係對眾人講嘅：要警醒！
」

——《馬可福音》13章第34-37節
「
你哋要綁緊腰帶，燈都要點着，好似僕人等候自己嘅主人喺婚宴返來。佢敲門，就即刻開門畀佢。主人返到來，睇見僕人警醒，嗰啲僕人就有福喇。我實在話你哋知，主人會叫佢哋坐低食飯，自己綁上腰帶，親自服侍佢哋。佢或者係半夜來，或者天光之前來，睇見僕人噉樣，嗰啲僕人就有福喇。你哋要知道，一家嘅主人若果知道幾時有賊來，佢一定唔會畀佢破門而入。你哋亦要準備好，因為喺你哋估唔到的時候，人子就來到。彼得問：「主呀，呢個比喻係對我哋講嘅？定係對全部人講架？」耶穌話：「噉樣，邊個係嗰個忠心又精明嘅管家，主人要派佢管理自己嘅家僕，按時候分配糧食畀佢哋呢？主人返到來，睇見僕人噉樣做，嗰個僕人就有福喇。我實在話你哋知，主人要派佢管理所有嘅財產。如果嗰個僕人心裏面話：『我嘅主人實冇咁早返來』，就郁手打其他僕人同使女，並且飲食醉酒，喺估唔到嘅日子，唔知道嘅時候，嗰個僕人嘅主人要來，重重噉懲罰佢，定佢同唔忠心嘅人同罪。僕人知道主人嘅意思，但係唔預備，亦唔照佢嘅意思去做，嗰個僕人就要受鞭打；至於嗰啲唔知道主人嘅意思，而做咗應該受鞭打嘅事嘅僕人，會受比較輕嘅鞭打。多畀邊個，就向邊個多收；多交託邊個，就向邊個多要。」
」

解釋
呢個比喻從僕人等候主人返來嘅態度，就知道佢嘅真性情。一個係好嘅、忠心嘅僕人，另一個係壞嘅、懶惰嘅僕人。懶人嘅特點係佢唔係唔會預備，而係心裏面諗：「重有聽日」，等到主人就快返來嘅時候先至預備。佢用心計較盤算主人嘅時間，自以為聰明反而成為愚拙。好僕人嘅特色就係依照主人嘅吩咐按時候分配糧食，佢隨時預備好主人返來，係忠於職守可以信靠嘅僕人，主人將賦予佢新嘅權柄去管理一切所有嘅。而壞僕人將要自食惡果，受到極重嘅懲罰，因為佢虐待佢嘅同伴。
警隊博物館

警隊博物館（Police Museum）係以香港警隊為主題嘅博物館，收埋警隊歷史文物。
佢嘅前身係1964年成立嘅警察歷史記錄委員會。警隊博物館嚮1976年成立，原本喺中區警署，1982年搬到灣仔大生商業大廈，1988年再搬去甘道27號前灣仔峽道警署嗰度。
警隊博物館喺2009年11月2號至2010年10月16號因為要翻新而暫停開放。2021年5月31號起再一次暫停開放以進行翻新，2022年9月重新開放。
警車

警車多數指警察用嚟執行職務嘅車，常見用途包括做巡邏，同埋將警員送到犯罪現場。
廣義上，警車有時亦會包埋各種緊急車輛，譬如消防車、救護車。
警鐘

警鐘係喺有意外或者危險嗰時，向人發出警告訊號嘅架生。用喺比喻上面，通常係指引起人群注意、警惕事件。

應用
根據《消防條例》，今日香港所有大廈，都要安裝「消防警鐘」。一旦發生火警，任何人即可敲響消防鐘（用硬物擊碎塊玻璃，之後撳紅色掣），消防鐘鐘聲應該響起，以通知各層用戶必須緊急疏散，逃到安全地方。消防鐘有連接到消防局時，就會同時通知佢嘅相關位置。同打999相似，唔好亂搞。建築物裡面個消防鐘會定期被檢查，以保障隨時可以運作正常。

例子
戰時空襲、走火警、警車（含消防車、救護車）處於緊急狀態。
警鐘胸，形容人個胸形狀好似警鐘，大胸但係暴露，用法唔書面語，存有唔文雅爭議性。
例句：「呢個人係個隨時會誤鳴嘅警鐘。」解作一個人受到微量騷擾，都會「鬼殺咁嘈」，暗示佢為人好麻煩。
議事亭前地

議事亭前地（葡文：Largo do Senado），俗稱「噴水池」，係澳門嘅一個廣場，位置喺澳門半島中區，面積3,700平方米，係澳門四大廣場之一。
2005年作為澳門歷史城區一部分被列入世界文化遺產名錄。議事亭前地北連板樟堂前地，南臨新馬路，南闊北窄，呈狹長嘅三角形，係熱鬧嘅商業及文化活動區。
議事論事

《議事論事》（英文：Legco Review）係香港電台拍嘅電視節目，講香港立法會開會嘅重點，包括立法過程同埋議員質詢政府。1986年4月9號首播。
第21屆香港電影金像獎

第21屆香港電影金像獎由香港電影金像獎協會主辦，香港電台協辦，喺2002年4月21號夜晚八點喺香港文化中心頒發，夾埋頒咗20個獎。頒獎典禮以「凝聚亞洲新力量」做主題，司儀係曾志偉、葉童、張達明同彭晴。
由呢屆開始，大會增設兩個新獎，叫「最佳視覺效果」同「最佳亞洲電影」獎。

周麗淇《玉女添丁》
林嘉欣《男人四十》
周俊偉《初戀嗱喳麵》
郭善璵《玻璃，少女。》
蔡卓妍《常在我心》
秦海璐趙薇

黃真真《女人那話兒》
周星馳《少林足球》
周惠坤《初戀嗱喳麵》
黎妙雪《玻璃，少女。》
袁建滔《麥兜故事》
張國榮張敏儀

香港收視率
呢屆金像獎錄得平均收視係25點（約165萬觀眾）。
第22屆泰國眾議院選舉

呢篇文 嘅標題——《第22屆泰國眾議院選舉》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
第22屆泰國眾議院選舉

選後他信泰愛泰黨
第22屆泰國眾議院選舉響2006年4月2號舉行。

背景
選前幾個月，有人搞集會抗議他信政權貪污，濫用職權，因為他信屋企人將家族成立嘅公司以免稅方式賣出。他信為咗平息呢場集會，決定提前三年舉行大選，但係反對黨就抵制呢場選舉。

分析
他信帶領嘅泰愛泰黨預計會輕鬆贏出。不過，抗議他信嘅人話，唔理投票結果係點，佢哋都會繼續努力，迫到他信落台為止。
第22屆香港電影金像獎

第22屆香港電影金像獎喺2003年4月6號夜晚8:30喺香港文化中心搞，由曾志偉、岑建勳、朱茵、丘凱敏做司儀。

媒體播放
現場直播：香港無綫電視翡翠台、香港電台第二台
錄播：CCTV-6（呢次係CCTV-6首次播出金像獎頒獎典禮，頒獎禮實況錄像於喺當年4月25號播出）。

香港收視率
呢屆金像獎錄得平均收視係24點。
第21屆香港舞台劇獎

第21屆香港舞台劇獎頒獎禮，喺2012年舉行。
第22屆日本眾議院議員總選舉

第22屆日本眾議院議員總選舉喺1946年4月10號舉行。
呢次選舉係喺《大日本帝國憲法》入面最後一次帝國議會選舉，亦係日本二戰投降之後嘅第一次選舉。
喺呢次選舉入面由廿五歲嘅男性先有投票權，變為廿歲唔分男女都有權投票。
另外因為《眾議院選舉法》修訂，取消咗日本人喺朝鮮同臺灣戶籍嘅投票權。

內閣
幣原內閣。

解散
1945年12月18號。

選舉舉行
1946年4月10號。

選舉人數
466人。（原本係468人，但係沖繩喺日本戰敗之後畀咗美國所以冇咗兩席）

選舉制度
複數選區制。
兩人選區同十四人選區。
唔記名投票。
選舉資格：夠廿歲嘅男女先可以投票。
選民人數：36,878,420。（男：16,320,752、女：20,557,668）

其他
候選人：2,770。

結果
投票率：72.08％。
男：78.52％
女：66.97％
剔除白票同廢票後嘅投票率：63.38％
第22屆香港舞台劇獎

第22屆香港舞台劇獎頒獎禮，喺2013年舉行。
第22屆仙台市市長選舉

第22屆仙台市市長選舉響2017年7月23號舉行。
自民黨受首相安倍晉三支持率持續下滑拖累，包括自民黨在內嘅執政聯盟再次響地方選舉入面失利。佢哋推舉嘅候選人響呢次選舉入面輸畀得到多個在野黨支持嘅六十歲獨立候選人郡和子。仙台係日本東北部最大嘅城市，今次係執政聯盟響7月初東京都議會選舉之後，第二次響重要都市選舉入面慘敗。

分析
受連串醜聞困擾，安倍支持率進一步下挫。《每日新聞》進行調查話，支持率跌到只有廿六個百分點，創下佢響2012年底再度上台以來嘅最低點。《每日新聞》分析認為，支持率一旦跌到二字頭，就會陷入危險水域，安倍想喺2018年黨魁任期屆滿之後想再執政多三年嘅計劃，可能出現變數。

後續
共同網報道，安倍計劃最快響8月3號改組內閣同調整自民黨高層，重希望響外交同經濟方面交出政績，挽回內閣支持率同凝聚力。
第22屆日本參議院議員通常選舉

第22屆日本參議院議員通常選舉喺2010年7月11號舉行，改選日本參議院242席入面嘅121席。
呢次選舉喺第45屆日本眾議院議員總選舉之後嘅十個月舉行，係民主黨變成執政黨之後首次嘅國會選舉。喺選前鳩山由紀夫因為做唔到將沖繩駐日美軍普天間基地搬到第二度嘅承諾，同埋黨入面出現咗嚴重嘅政治獻金衰嘢而落台；接任嘅菅直人雖然令到內閣支持率上升，但係佢話會計劃加消費稅令到選民唔鍾意。
民主黨喺呢場選舉一開始嗰時嘅目標就係要喺參議院入面自己攞到過半數議席，但係喺支持率插水嘅情況下就改咗希望執政黨（民主黨、國民新黨）攞到過半數議席；而在野嘅自民黨同咁多個保守派細黨嘅目標就係全力阻止執政黨過半數，自民黨總裁谷垣禎一甚至話如果阻止唔到執政黨過半數就會劈炮唔撈。

內閣
菅直人內閣。

公示
2010年6月24號。

選舉舉行
2010年7月11號。

選舉人數
121人。
地方選區：73人。
全國選區：48人。

選舉制度
地方選區
小選區制
兩人選區：29人。
中選區制
四人選區：12人。
六人選區：5人。
八人選區：1人。
全國選區
開放名單嘅比例代表制：48人。
唔記名投票
選舉資格：夠廿歲嘅男女先可以投票。

第一次參選就贏咗
有※曾經係眾議院議員。
第22屆約旦國會選舉

第22屆約旦國會選舉響2016年9月20日號舉行。
呢次選舉改咗用比例代表制，而且冇反對派杯葛，被人睇做民主改革向前邁進一步，但係國民反應冷淡，預料投票率會偏低。

制度
約旦國會選舉，超過四百萬夠十七歲國民都有投票資格，選出百三個國會議員。

過程
有投完票嘅民眾話，投票係盡公民責任，希望選出能夠真正代表自己嘅議員，造福國家同人民。
今屆選舉改咗選舉制度，採用全新嘅類似比例代表制，全國分成廿三個區，選民響所屬區域參選名單到揀心水嘅候選人，可以揀多過一個人，全國一共二百二十六張名單，一千二百五十二人參選。制度被睇做幫到多黨政治，反對派亦踴躍參選，包括話選舉制度唔公平，響上兩屆杯葛選舉嘅穆斯林兄弟會屬下政黨伊斯蘭行動陣線。雖然冇政黨杯葛，但係民眾反應冷淡，民意調查話，超過半數嘅受訪者話好可能唔會去投票，所以預料投票率會偏低。民眾唔願投票主要係覺得國會無能，超過八成人認為國會冇能力解決經濟問題、失業、貪污、地區安全之類嘅問題。

分析
有評論話新選舉制度，係約旦民主改革又向前邁進一步，但亦有分析話，選舉改革表面上增強咗政黨力量，但實際上仍然對傳統部落勢力有利，屬於政黨嘅名單只係佔咗百分之六，屬於部落勢力嘅有百分之四十三，顯示改革力度仍然唔夠。
許鞍華

許鞍華，BBS，MBE（英文名 Hui On-Wah, Ann；1947年5月23號—）係香港導演，亦係香港新浪潮電影嘅重要代表人物。
佢嘅作品涉及唔同範疇，包括：文學改編、武俠著作、半自傳體、女性議題、社會現象、政治變遷、以至驚慄電影，係目前唯一個贏得六屆香港電影金像獎最佳導演得主（1983年、1996年、2009年、2012年、2015年、2018年），以及三次獲得金馬獎最佳導演（1999年、2011年同埋2014年），亦係獲得金馬獎最佳導演次數最多其中四個（其他係李行、杜琪峰同侯孝賢），做過香港導演會會長，而2011年獲亞洲電影大獎頒終生成就獎。

屋企
許鞍華響遼寧省鞍山市出世，之後響澳門同香港大。

事業
許鞍華係香港近20年來最有影響力嘅電影導演之一。佢係香港新浪潮電影嘅重要代表人物，亦都係香港電影開創以來，最傑出女導演。
美術指導文念中喺2020年拍咗一套紀錄片《好好拍電影》，就係講述佢嘅40年導演生涯。
許魏洲

許魏洲（粵拼：heoi2 ngai6 zau1；英文：Xu Wei Zhou；1994年10月20號—），係中國大陸男演員、歌手。

經歷
2017年成立個人工作室；3月1號，為動畫電影《冰雪大作戰》演唱中文版主題曲《The Heroes》，並憑住嗰隻歌攞到Billboard Radio China 2017年度華語十大金曲獎。
訴諸傳統

訴諸傳統（粵拼：sou3 zyu1 cyun4 tung2；英文：appeal to tradition；拉丁文：Argumentum ad antiquitatem）係一種唔啦更謬論，指講緊謬論嘅人詏話佢個主張因為受到傳統支持所以係啱嘅－「呢個主張因為我哋不嬲信開，所以係啱嘅」。例如係以下呢段對話噉：
A 君：我認為新教嘅信念係真確嘅，因為教會信呢個諗法信咗好耐喇。
B 君：噉又點呢？歷史說明咗，有好多舊嘅諗法都係錯嘅。例如中世紀嗰陣嘅羅馬天主教會主張話地球係宇宙嘅中心，仲為咗要維持佢哋嘅聲望而迫害伽利略，但係後嚟嘅科學研究清楚噉證明咗教會係錯嘅。所以「教會信呢個諗法信咗好耐」都唔等如呢個信念係真確嘅。
A 君喺度用緊訴諸傳統嚟詏嘢，因為佢成個過程入面淨係用咗「我信嗰套嘢係傳統」嚟到撐佢個諗法。

假設
如果細心噉諗吓，就會知道「呢個主張因為我哋不嬲信開，所以係啱嘅」呢條思路做咗兩個好有問題嘅假設：
前人諗出呢個主張嗰陣，個主張係真確嘅；呢個假設好有問題，因為事實證明咗，世界上有好多傳統嘅迷信（例如係粵文化當中打小人噉）一開始就係建基於一啲好有問題嘅諗法嘅。
前人信呢個主張嘅理由，喺而家都仲行得通；呢個假設都有問題，因為隨住年日過去，有好多過往望落合理嘅諗法都有可能會發現咗新知識而變得明顯唔合理－呢種事喺科學同哲學嘅歷史上係噉發生緊。

合理使用
要留意嘅係，訴諸傳統謬論嘅問題在於齋靠「嗰個主張古老」嚟到撐一個主張，但係如果用呢個主張嘅人唔衹係用呢個理由嚟撐佢個主張，仲有加埋第啲（同「信咗好耐」相關嘅）理據嘅話，噉佢個論證有可能係合理嘅，例如係以下呢段對話噉：
A 君：我主張要改過電腦鍵盤嘅設計，唔再用 QWERT 呢種排列。
B 君：我認為我哋應該繼續用 QWERT 嘅鍵盤，因為佢用咗好耐，要改嘅話會涉及好多人力物力，根本唔合乎經濟效益。
A 君：哦，你喺度訴諸傳統！
B 君：冇呀，我除咗「用咗好耐」之外，仲有用「人力物力」呢個理據嚟到撐我個諗法喎。
訴諸權威

訴諸權威（Argument from authority或Appeal to authority）係一種邏輯謬論，即係話以專家或者一啲權威人士作為支持論據嘅理由。舉個例，有人搵咗個好出名嘅法律專家，去同自己嘅健康飲品賣廣告，話：「你睇，連專家都飲，証明我哋隻飲品係好健康」法律專家同健康飲品跟本就扯唔上關係，只係話某個權威聲稱，唔等如呢個聲稱係啱。所以如果只係單憑一個人好出名或者專家身份而作為支持論據嘅理由，而背後又無同論據相關嘅原因，咁就為之訴諸權威。
許麗瓊

許麗瓊，香港親中派政治人物兼會計界人士，PKF國際大中華地區行政總監。

選舉經歷
喺2021年9月，佢當選成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
許飛

許飛（粵拼：heoi2 fei1；簡化字：许飞；英文：Xu Fei；1985年11月11號—）係中國女歌手。佢係解放軍藝術學院2004級大學畢業生。2006年參加超級女聲節目，攞到長沙唱區季軍，全國總決賽第六名。佢同譚晶、韓紅、夢鴿一齊被叫做李雙江「四大關門女弟子」。依家係中國人民解放軍成都軍區戰旗文工團歌唱演員。
訴諸新穎

訴諸新穎（粵拼：sou3 zyu1 san1 wing6；英文：appeal to novelty；拉丁文：Argumentum ad novitatem）係一種唔啦更謬論，指講緊謬論嘅人詏話佢個主張因為比較新穎所以係啱嘅－「呢個主張因為夠革新，所以係啱嘅」。例如係以下呢段對話噉：
A 君：都成廿一世紀啦，仲信耶穌 2,000 年前教嗰套？你老唔老土啲呀？
B 君：舊嘅觀念唔一定係錯嘅，例如牛頓力學呢套物理學理論有成 500 年歷史，但係到咗今日都仲好啱用，喺好多工程學領域嗰度都好有價值。相比之下，19 世紀弗洛伊德所創嗰套精神分析理論俾心理學界插到乜噉，家陣經已冇心理學家會當佢係一回事。由此可見，舊嘅觀念唔一定錯。
訴諸新穎可以有兩種形式：高估新同現代嘅嘢，所以冇諗過佢哋係咪真係最好；又或者係低估舊同傳統嘅嘢，所以冇認真諗過舊嘅嘢係咪真係差。呢種論證手法喺廿一世紀嘅社會好常見，好多人都好想用最新穎嘅嘢：例如廣告就成日用「邊隻邊隻產品係最新嘅」嚟到做宣傳，想令啲消費者因為隻產品新就覺得佢好；而喺 2000 年代上半橛發生嘅科網泡沫就可以了解成係因為啲人對當時新穎嘅諗頭熱衷得滯而搞軭咗個市場而起嘅。
但係事實係，歷史多次證明咗，新穎啲嘅諗法都唔一定係真確過舊時嘅諗法嘅，好似係 B 君舉咗嗰個例子噉。
許齡智

許齡智，係大韓民國嘅一個女藝人同埋歌手。
趙兆

趙兆（粵拼：ziu6 siu6；簡化字：赵兆；英文：Zhao Zhao；1981年6月7號—），係中國大陸音樂製作人，喺中央音樂學院畢業。

生平
2011年，趙兆同王平久一齊寫公益歌曲《平凡的良心》，趙兆負責作曲。2014年6月，憑住音樂作品《風吹麥浪》攞到第25屆金曲獎「最佳編曲人獎」。
趙匡義

佢係北宋開國皇帝趙匡胤嘅細佬。本來叫趙匡義，後來改叫做趙光義，到登基嗰陣又改咗個名趙炅。
宋太宗在任嗰陣佢消滅咗五代十國以嚟所有國家，正式統一中國。佢做皇帝好勤力又有才幹，只係唔擅長武功。公元979年宋太宗打算攻打遼國，喺高粱河（今日北京西直門外）展開激戰，結果打輸咗，遼國重射傷咗宋太宗。第二度攻打遼國亦都失敗咗，宋太宗重差啲被俘虜。
趙光義在位22年，由於佢身上有毒瘡，年年都發作，結果喺佢58歲嗰年毒瘡發作過咗身，傳位畀宋真宗，謚號叫做至仁應道神功聖德文武睿烈大明廣孝皇帝，葬喺永熙陵。
趙允旋

趙允旋（韓文：조윤선，1966年7月22號—）係南韓政治人。朴槿惠政府首任女性家族部部長，2014年6月擔任青瓦台政務首席祕書官（韓國第一位女性首席祕書）。
趙匡胤

趙匡胤（927年—976年），人稱宋太祖皇帝，係大宋開國皇帝，祖籍河北涿州。

生平
趙匡胤出身軍人家庭。後生嗰陣專門替五代後周打仗，做到禁軍軍官。960年，佢帶兵攻打契丹人，途中發動陳橋兵變，黃袍加身，做咗皇帝，建立大宋，定都開封。
趙匡胤做皇帝嗰陣，聽宰相趙普講嘅「先南後北」策略，先後滅荊南、湖南、後蜀、南漢同南唐等南方割據政權。同時決心重文輕武，減少軍人權力。
開寶九年（976年），趙匡胤喺北征契丹途中去世，亦有人話佢同趙匡義見面之後猝死，享年50歲，謚號叫做啟運立極英武睿文神德聖功至明大孝皇帝，葬喺永昌陵。由於北宋中期筆記《續湘山野錄》記載「燭影斧聲」事件，暗示趙匡胤俾趙匡義害。加上太祖死後，帝位唔係由個仔繼承，而係細佬登基，違反中國長子繼承傳統，雖然太宗即位後延續太祖好多執政措施，但欲蓋彌彰，同太祖有關皇室成員亦相繼離奇死亡。太祖死因成為千古之謎。

女
魏國大長公主，下嫁左衛將軍王承衍，阿媽孝惠皇后
魯國大長公主，下嫁左衛將軍石保吉，阿媽孝惠皇后
陳國大長公主，下嫁右衛將軍魏咸信
申國、成國、永國三個公主早死。
趙元任

趙元任（1892年11月3號—1982年2月25號），字宜仲，江蘇省常州府陽湖縣（今屬武進縣）人，係中國出名嘅語言學家，中國科學社創辦人之一，亦都係中國語言科學嘅始創人，稱之為漢語言學之父。佢嘅六世祖係乾隆二十六年辛巳恩科進士，「江右三大家」之一嘅趙翼。

生平
趙元任1892年喺天津出世，1900年返到常州青果巷住。1907年入咗南京江南高等學堂預科，並學習英文、德文同埋音樂，重學識多種漢語族語言同方言。1910年7月考到清政府遊美學務處招考嘅庚子賠款游美官費生。1910年8月入咗美國康乃爾大學，主修數學，選修物理同音樂，1914年大學畢業。1915年，參與發起中國科學社，同年考入哈佛大學讀研究生，修讀哲學，同時繼續選修音樂，1918年拎倒哲學博士學位。1920年8月從美國返咗中國，喺清華大學任教。
1920年哲學家伯特蘭·羅素來清華參觀講學，趙元任做羅素嘅翻譯，陪羅素周遊全國各地。每到一個地方，趙元任就用當地嘅方言來翻譯。1921年6月，趙元任同做醫生嘅楊步偉結婚。1925年到1929年，被清華國學研究院請咗去做導師，係當時時稱嘅四大導師（王國維、梁啟超、陳寅恪、趙元任）當中最後生嘅一位。1932年2月到1933年10月，任清華留美學生監督處主任。從1939年開始，先後做過美國耶魯大學訪問教授（1939年～1941年）、美國哈佛燕京學社《漢英大辭典》編輯（1941年～1946年）、美國語言學會會長（1945年當選）、美國海外語言特訓班中文主任（1943年－1944年）、美國密歇根大學語言研究所教授（1946年－1947年）。從1947年起，專任美國加州大學教授，1965年退休之後，留任榮休教授直到過身。趙元任重做過康乃爾大學物理系講師、哈佛大學哲學系講師、教授、中央研究院歷史語言研究所研究員兼語言組主任等。
1948年之後，喺國外任教嘅時候，趙元任嘅英文著作有《中國語字典》、《粵語入門》、《中國語語法之研究》、《湖北方言調查》等。50年代後期，佢曾經喺在台北作「語言問題」嘅系統演講，並結集成書，由商務印書館出版。此外，佢亦都錄製過有關語言嘅唱片，單係中國華中、華南各省方言嘅錄音唱片，就有2000幾張。1965年退休之後，佢重出版咗有《語言學跟符號系統》、《中國話的文法》、《白話讀物》等。此外重有《綠信》（green letter）五冊，記述自己的思想、感情同生活。佢重將《康熙字典》裡面嘅兩萬幾個字，「濃縮」成2000個常用字，起名做《通字方案》。佢重發明咗五度標音法。

語言天分
1904年，趙元任父母先後過身，俾人送咗去蘇州，學識咗蘇州話。
1905年，趙元任返到常州由伯母照管，伯母喺福州住過好多年，趙元任就從姖嗰道學咗少少福州話。同年，入咗私立溪山學校，學識英文。
1907年，趙元任入咗南京江南高等學校預科讀書，跟著美國人嘉化（David John Carver）學英文，選修埋拉丁文同德文，重學識咗南京話。
喺趙元任嘅《早年自傳》裡面，有一個關於佢當年為羅素翻譯嘅故事：趙元任同羅素一行途徑杭州、南京、長沙，然後上去北京。趙元任就利用伊個機會「演習」佢啲方言，喺杭州就用杭州方言翻譯羅素嘅講詞。去湖南長沙途中，喺江永輪上面有湖南贊助人楊瑞六，趙元任喺佢道學了啲湖南方言。10月26日晚，趙元任翻譯咗羅素嘅講詞，講完之後，一個學生走上來問佢：「你係焉個縣㗎？」當時趙元任學湖南話重未夠一個星期，個學生已經以為佢是湖南人，官話講唔好，實際上佢識說官話，但係湖南話就講唔好。
作家吳組緗1930年代喺清華大學中國文學系讀書。第一堂課趙元任點名，見到吳組緗嘅鄉下是安徽涇縣。上完課之後，趙元任就搵吳組緗傾蓋，重請佢去自己屋下坐。就咁樣，吳組緗以後每日落課就去趙家食飯，趙元任就虛心咁向吳組緗求教安徽方言，完全無老師嘅架子。一個星期之後，趙元任就掌握咗吳組緗鄉下嘅方言。趙元任就係咁隨時學習研究中國語言，不恥下問、謙虛向學，成為語言大師。
趙元任一世人學識咗33種漢語族語言/方言，識講英、法、德、日、西班牙文等好多種外語。佢自己話：「喺應用文方面，英文、德文、法文無問題。至於一般用法，就日本、古希臘、拉丁、俄羅斯等文字都唔成問題。」。有人將趙元任雙耳比喻成「錄音機」。

家庭生活
1921年6月1日，趙元任同老婆楊步偉各請咗一位朋友來食飯，食完就方拿出結婚證書請兩位客人做證人，喺極簡單嘅儀式之中結為夫婦。
趙元任好怕老婆。楊步偉曾經講過：「兩公婆嗌起上來，如果大家都咁上下有道理嘅話，我係贏硬嘅！」趙元任從來唔同老婆爭高低，祇係幽默咁回答：「與其話係怕，不如話係愛；愛有幾深，怕有幾深。」
楊步偉喺花甲之年寫咗本英文自傳。自傳裏面傾到平時喺屋下焉個話事。楊步偉話:「我喺小家庭裡面有權，但係大事都重係畀我老公話事。」但係補充咗句：「祇不過大事好少，就係咁。」
跟著兩公婆生活好多年嘅侄仔話：「有時佢等兩個唔多唔少也有啲拗撬，因為姑媽把聲大，性格又急啲，姑丈就順姖，唔爭啦」。

著作
Chao, Yuen Ren. A Grammar of Spoken Chinese. Berkeley: University of California Press, 1968, ISBN 0-520-00219-9.
越元任：《漢語口語語法》，商務出版社，2002 (1979)，ISBN 7100022568。
《國語新詩韻》
《現代吳語的研究》
《廣西瑤歌記音》
趙卿煥

趙卿煥，係大韓民國嘅一個男藝人同埋演員。
辛霍縣

辛霍縣（越南文：Huyện Sìn Hồ）係越南萊州下轄嘅一個縣。
辛連斯基

辛連斯基（英文：HŠK Zrinjski Mostar）係波斯尼亞莫斯塔爾一間職業足球球會，依家踢緊波斯尼亞超級足球聯賽。
辛陽賈區

辛陽賈區係坦桑尼亞嘅一個區，喺國土西北部，首府辛陽賈。
辜莞允

辜莞允女藝人原名辜莞允花名NONO國籍 中華民國出世 (1992-02-16) 1992年2月16號（32歲） 臺灣台北職業演員、模特兒語言國語、台語、英文教育程度世新大學新聞系出道日期2012年出道作品《NObody。我是nono辜莞允》寫真書 《陪伴你的每一天》寫真書網站辜莞允Facebook粉絲團
辜莞允出席臺北市政府警察局文山第二分局反詐騙宣傳活動
辜莞允（1992年2月16號—）係臺灣女藝人，英文名Nono。原就讀東吳大學日文系，重考後就讀世新大學新聞系。於2014年拍攝警察宣導坐檯曆，於2016年受新北市政府警察局三峽分局及臺北市政府警察局中山分局邀約於三峽分局北大派出所拍攝犯罪預防影片。

事件
2014年1月，辜莞允唔見咗自己部相機，結果相機入面3張清晰睇到粉紅色𢆡頭嘅私密裸照畀人擺上網。
2019年4月，辜莞允畀另一位藝人徐瑋吟指控佢偷拍自己嘅沖涼相。

出版
NObody。我是nono辜莞允
《陪伴你的每一天》Nono辜莞允寫真書
辟棉4

辟棉4（英文：Pikmin 4），係辟棉系列嘅一隻即時戰略遊戲，2023 年7月21日喺任天堂Switch度推出。係3代相隔10年既新作。喺呢一作加入咗一隻叫「歐慶」既狗，成為玩家既同伴。本作銷量亦係系列新高，達到348萬份。
辛酉

辛酉係六十干支入面嘅第58個。

辛酉年
辛酉年係黃曆第58年，係雞年嘅排序之一。
辛陽賈

辛陽賈係坦桑尼亞一座城，辛陽賈區首府，人口11萬。
趙伊禕

趙伊禕（英文：Yiyi Zhao，1989年10月20號—），係香港女演員，主要參與舞台劇演出。

簡歷
趙伊禕喺湖北出世，6歲隨屋企移居深圳，中學讀深圳中學，2007年到香港嘅香港演藝學院修讀藝術學士，主修表演，2012年畢業。之後佢參與過唔少舞台劇演出，2017年喺第26屆香港舞台劇獎攞到「最佳女配角（悲劇/正劇）」獎項，2024年喺第32屆香港舞台劇獎攞到「最佳女主角（悲劇/正劇）」獎項。
趙佳恩

趙佳恩，係大韓民國嘅一個女藝人同埋歌手。
趙佗

趙佗，又寫做趙他（他同佗用小篆寫係同一個字），恆山郡真定縣人（喺而家嘅河北省）。秦朝南海龍川縣令，係南越國開國君主，號武王，原本係秦國將領。佢係征五嶺之南嘅任囂心腹大將。征服嶺南之後，佢地就留響當地，始皇帝命任囂做南海尉，而趙佗就做咗龍川令。
秦末，各地反抗秦國暴亂，而且變成各支軍隊，一面抗秦，一面互相攻伐。而呢個時候，任囂病危，佢就私下交托南海郡畀趙陀，重叫佢準備好封閉五嶺關口，防止北方亂軍入侵，同埋佔領嶺南桂林郡同象郡割據一方。
趙佳音

趙佳音，香港親中派人士。

政治立場
佢係親中派嘅成員，支持一國兩制並反對港獨，話每一個港青都應肩負起為「一國兩制」奮鬥嘅責任。佢亦支持排除非建制派嘅所謂『愛國者治港』主張，並以「黑暴」形容爭取民主嘅香港反送中運動，又公開讚揚習近平嘅言論。
趙佶

宋徽宗趙佶（1082年—1135年）係北宋第八位皇帝。

簡介
宋徽宗趙佶係宋神宗第十一個仔，阿媽係欽慈皇后陳氏。佢阿哥宋哲宗喺紹聖三年（1096年）封趙佶做端王。
元符三年（1100年）正月宋哲宗過身，由於哲宗冇仔，宋神宗皇后向太后支持由趙佶繼位，雖然有章惇反對，但係章惇都係拗唔過向太后，而且冇乜人企喺章惇嗰邊，於是就由趙佶繼位。
宋徽宗相對於宋朝前代各個皇帝，政績並唔突出。例如佢在位嗰陣，就動用大量資源採辦「花石綱」，搜集奇花異石運到汴京，喺皇宮起園林。1120年方臘喺江南作反，到1122年先畀政府軍完全平息曬。
宋徽宗睇見遼國唔夠新崛起嘅金國打，佢想攞返燕雲十六州全部，就唔理同遼國嘅「澶淵之盟」，喺1120年同金國訂立「海上之盟」，約定夾攻遼國。但係宋軍連就嚟亡國嘅遼軍都打唔贏，最後係金軍佔領埋本來約定由宋軍攻佔嘅大同同燕京。金國睇到宋朝嘅軍隊唔掂，就有咗入侵宋朝嘅想法，終於喺宣和七年（1125年）十月，金軍分兩路入侵宋朝。十二月，徽宗傳位畀佢個仔宋欽宗，自己做太上皇，由個仔去應付。
宋靖康元年、金天會四年閏十一月（1127年1月），金軍攻陷汴京，之後捉咗宋徽宗、宋欽宗兩個皇帝，史稱「靖康之變」。
天會五年二月，金國將徽欽二宗眨做庶人。
1128年（天會六年）農曆八月廿一日，徽欽二宗到咗金上京會寧府，畀金國分別封做昏德公同重昏侯；同月廿四日，兩位皇帝同埋家眷都坦胸赤背、身披羊皮，跪拜金太祖廟，行「牽羊禮」，去乾元殿拜謁金太宗完颜吳乞買（完顏晟）。
1135年宋徽宗病死喺金國。死後追加謚號叫做體神合道駿烈遜功聖文仁德憲慈顯孝皇帝，葬喺永佑陵。

藝術成就
宋徽宗雖然唔係出色嘅皇帝，但佢好擅長藝術。佢成立咗翰林書畫院，即係當時嘅宮廷畫院。又以繪畫作為科舉考試嘅內容，主持咗一啲藝術書籍嘅編輯，好似《宣和書譜》、《宣和畫譜》、《宣和博古錄》等等。
佢獨創咗一種書法，又瘦又有力，姿態優美又大方，俾後世人稱為瘦金體。歷代書法家都認同佢係一種成熟嘅書體，兼有人模仿。
《宋史‧徽宗本紀》咁樣評論宋徽宗：「宋徽宗諸事皆能，獨不能為君耳！」。
瑞鶴圖
芙蓉錦雞圖
桃鳩圖
臘梅山禽圖
聽琴圖
祥龍石圖
欲借風霜二詩帖
小楷千字文
草書千字文
詩帖

仔
宋徽宗一共有32個仔，其中7個夭折咗。
大仔---宋欽宗趙桓，阿媽顯恭皇后王氏
二仔---袞王趙檉，夭折咗
三仔---鄆王趙楷，阿媽懿肅貴妃王氏
四仔---荊王趙楫，夭折咗
五仔---肅王趙樞
六仔---景王趙杞
七仔---濟王趙栩
八仔---益王趙棫，阿媽貴妃劉氏
九仔---康王趙構，即係宋高宗
十仔---邠王趙材，夭折咗
十一仔---祁王趙模，阿媽貴妃劉氏
十二仔---莘王趙植，阿媽懿肅貴妃王氏
十三仔---儀王趙樸
十四仔---徐王趙棣
十五仔---沂王趙㮙
十六仔---鄆王趙栱，夭折咗
十七仔---和王趙栻
十八仔---信王趙榛，阿媽貴妃劉氏
十九仔---漢王趙椿，夭折咗
二十仔---安康郡王趙屋
二十一仔---廣平郡王趙楗
二十二仔---陳國公趙機，夭折咗，阿媽懿肅貴妃王氏
二十三仔---相國公趙梃
二十四仔---瀛國公趙樾
二十五仔---建安郡王趙柍，阿媽貴妃劉氏
二十六仔---嘉國公趙椅，阿媽貴妃劉氏
二十七仔---溫國公趙棟
二十八仔---英國公趙楒，阿媽貴妃劉氏
二十九仔---儀國公趙桐
三十仔---昌國公趙柄
三十一仔---潤國公趙樅
三十二仔---韓國公趙相
複雜

複雜（粵音：fuk1 zaap6）係一種特性。一個複雜（複雜度高）嘅系統會有好多部份，唔同部份之間會有互動，而且是但搵兩個部份，佢哋之間嘅互動會受好多嘢影響，於是成個系統嘅行為就難以用簡單嘅法則一句講嗮。
複雜嘅相反係簡單。

組合爆發
睇埋：組合爆發
組合爆發（combinatorial explosion）係複雜度嘅一大來源。組合爆發係指「可能性嘅數量」隨問題嘅複雜度而有爆發性嘅增長，所以「考慮嗮所有可能嘅情況」通常喺實際應用上都係冇可能做到嘅。
舉個具體例子，想像家陣想教個人工智能程式捉棋，國際象棋喺兩個棋手都行咗第一步之後個棋盤會有 400 個可能嘅形勢，喺兩個棋手都行咗第二步之後個棋盤會有 197,742 個可能嘅形勢，而喺兩個都行咗第三步之後呢個數字會超過 100 萬（「可能性嘅數量」隨「行咗嘅步嘅數量」增長得好犀利），就算用先進嘅電腦行都要嘥極大量嘅時間先至能夠考慮嗮所有嘅可能性；而圍棋仲複雜，有成 10170 個可能情況－部電腦運算能力再勁都唔會喺限定時間之內計得嗮。
一盤國際象棋

複雜系統
内文：複雜系統
複雜系統嘅定義係指「複雜度高嘅系統」：想像一個簡單嘅系統，
得 3 個 ，；
當中  嘅狀態取決於系統 input，即係；而
啲  之間總共有 3 個 ；
呢個系統好簡單，分析者可以輕易噉做到「攞家吓個 input 值，計出個系統跟住會變成咩狀態（計出啲  值）」；但隨住個系統嘅部份數量上升， 嘅數量跟住上升，而就算每件部份得一個  變數，增加  嘅數量都梗會令關係嘅數量（）上升，如果啲  仲要唔係線性，往往就會搞到分析者難以預測個系統嘅行為。想像家陣想分析嘅系統係香港呢座城市：喺 2020 年代，香港人口超過 7,000,000，所以淨係考慮啲人、而且假設每個人都簡單到可以用一個數值表示嗮佢嘅狀態（一個明顯簡化得滯嘅假設），個系統已經有成超過 7,000,000 個  咁多－而且仲未計人以外嗰啲組成部份（汽車、基建、建築物... 等好多嘢）嘅 ； 嘅數量就實會更加多，再加上有最少一部份嘅  唔係線性，噉分析者攞住個 input 值，要「計出座城市嘅各狀態會點變（計拃  嘅值）」會係一樣撈絞得好交關嘅工作。
除咗城市之外，複雜系統嘅例子仲有：
生物：一隻生物可以由極大量嘅細胞組成，例如一個大人成身估計有超過 1013 粒細胞，而且一粒細胞本身又有返咁上下複雜；
腦部：一個腦由大量嘅神經細胞同第啲嘢組成，好似人腦齋係塊大腦皮層就經已有成 150 至 330 億粒互相緊密連繫嘅神經細胞咁滯；
地球：地球上有好多生物、生態系統、經濟體同埋第啲嘢；
電腦軟件：原則上，電腦軟件可以好簡單，例如初學寫程式嘅人會寫啲得嗰幾行源碼嘅 Hello World 程式；但到咗廿一世紀初，電腦軟件愈嚟愈複雜，專業軟件工程上整嘅軟件好多時都有多件部份，而且每部份用源碼表達嘅話都有成幾萬行碼咁長，當中有啲軟件甚至仲有成上億行碼。事實係，唔少軟件工程方面嘅工作者都話，發覺自己成日都預測唔到自己寫嗰啲程式嘅行為。
一隻大鼠嘅腦嘅其中一細橛仔；淨係呢一細橛仔已經有好多粒神經細胞喺入面。一隻大鼠嘅腦嘅其中一細橛仔；淨係呢一細橛仔已經有好多粒神經細胞喺入面。 呢間商場迫滿嗮嚟買嘢嘅人，每個人都各自係個複雜系統，而且曉作出消費上嘅決策。呢間商場迫滿嗮嚟買嘢嘅人，每個人都各自係個複雜系統，而且曉作出消費上嘅決策。 一個學寫程式嘅人寫個 3 行碼長嘅程式；喺軟件工程上，寫嚟攞去賣嘅程式閒閒哋幾廿萬行碼咁長，而且啲碼唔會話係「由頭行落尾一次」咁簡單。一個學寫程式嘅人寫個 3 行碼長嘅程式；喺軟件工程上，寫嚟攞去賣嘅程式閒閒哋幾廿萬行碼咁長，而且啲碼唔會話係「由頭行落尾一次」咁簡單。
複雜度類別

複雜度類別（英文：complexity class）係有關運算複雜度嘅一個概念。

概論
睇埋：運算複雜度
複雜度類別有好多款，一款複雜度類別會係一個集，包含一拃喺時間或者空間複雜度上相似嘅運算問題。
定義上，一款類別會講明三樣嘢:1.1：
模型－即係話啲問題係用緊乜運算模型嚟解；喺實際應用上，用嘅運算模型通常會係圖靈機，尤其係確定型圖靈機。
問題－「要解嘅問題係乜？要攞咩做 input 同埋畀咩 output 出嚟？」
資源－即係講明「而家呢隻複雜度類別消耗咁多資源？係講緊乜資源？時間定記憶體？」
一款典型嘅複雜度類別（暫且嗌佢做 X），個定義望落會好似以下嘅句子噉：
「
X（呢個類別）包嗮所有可以由一部確定型圖靈機（模型）喺  咁多時間內（資源）解開嘅決定問題（問題）。
」
例如 P 類別可以算係最簡單嗰隻複雜度類別，包嗮所有可以由一部確定型圖靈機（模型）喺多項式時間（polynomial time）之內（資源）解開嘅決定問題（問題）－當中「多項式時間」意思係指段演算法「要行幾耐先解得到」嘅上限係
咁多，當中  係某個正嘅常數。P 類型嘅問題可以算係「能夠有效噉解」嘅問題，例如「攞個數做 input，判斷個數係唔係質數」（質數判定）就係一條 P 型問題。
除咗 P 之外，複雜度類別仲有好多種進階類型，例如 NP 噉：NP 包嗮所有可以由一部非確定型圖靈機（模型）喺多項式時間內（資源）解開嘅決定問題（問題）；解 NP 型問題嘅演算法可以喺多項式時間內「判定佢搵到嗰個答案係咪正確」－簡化講，即係話呢啲問題「難以有效率噉樣解決，不過是但攞一個 output，可以相對容易噉檢驗個 output 係咪正確答案」。
褐寬鰓鮟鱇

褐寬鰓鮟鱇（學名：Sladenia remiger）係鮟鱇科寬鰓鮟鱇屬嘅其中一個種。
複雜關係

《複雜關係》（It's Complicated）係一部2009年美國愛情喜劇電影，由Nancy Meyers做導演同編劇。主演係梅麗史翠普、艾力寶雲、史提夫馬田。
褐山蝠

褐山蝠（Nyctalus noctula）又叫做夜蝠，係一種廣泛分布喺歐洲，亞洲，及非洲北部嘅中型蝙蝠。鍾意住喺陳年舊樓嘅屋簷度。一羣由 1 至 50 隻不等。飛行速度極快。

回聲定位
同其他食蟲蝙蝠一樣，褐山蝠都係用回聲定位嘅方法捕捉昆蟲。褐山蝠用兩隻回聲定位：一隻嘅叫聲喺 26-47 kHz 之間，能量集中喺 27 kHz 同有平均 11.5 ms 咁耐。
複雜適應系統

複雜適應系統（英文：complex adaptive system）係指同時複雜又有適應能力嘅系統。
複音音樂

如果話一首音樂係複音音樂（英文：polyphony），即係話首音樂由兩段或者以上各自能夠獨立存在嘅旋律組成，而且當中冇任何一段明顯係「主旋律」。
約翰·厄普代克

約翰·厄普代克（John Updike，1932年3月18號—2009年1月27號）係美國一位詩人、作家、小說家、散文家、劇作家、藝術評論家、作者、文學評論家、科幻作家、兒童文學作家同新聞工作者。
約翰·威廉·斯萊特

約翰·威廉·斯萊特（John William Strutt，1842年11月12號—1919年6月30號），係英國物理學家，發現氬元素，1904年攞諾貝爾物理學獎。
約翰·巴塞洛繆·高福

約翰·巴塞洛繆·高福（英文：John Bartholomew Gough；1817年8月22號—1886年2月18號）係美國嘅禁酒活動家（中文：禁酒運動）。
約翰·傳奇

約翰·傳奇（英文：John Legend；1978年12月28號—；本名：John Roger Stephens），係美國男歌手、詞曲作家、音樂製作人、演員、電影製作人同慈善家。2017年，佢憑住喺百老匯合製嘅《Jitney》攞到東尼獎。
約翰·凡扶累克

約翰·凡扶累克係一個美國數學家、物理學家、大學教員、核子科學家。
約翰·威廉士

約翰·威廉士（原名John Towner Williams；1932年2月8號—）係美國作曲家、鋼琴家、指揮家、電影配樂家。
野村真悠華

野村真悠華 ，係日本嘅一個女藝人同埋配音員。
野村天真

野村天真（2001年6月27號—）係日本足球員，打後衞位置，效力大阪櫻花。
野本泰崇

野本泰崇（1986年4月27號—）係日本足球員，司職後衞，效力過FC岐阜。
野村政孝

野村政孝（1991年6月29號—）係日本足球員，司職守門員，效力熊本羅亞素。
野村江利也

野村江利也，係日本嘅一個男藝人同埋演員。
野村直輝

野村直輝（1991年4月17號—）係日本足球員，司職中場，效力橫濱FC。
野村真弓

野村真弓 ，係日本嘅一個女藝人同埋配音員。
鄭粲右

鄭粲右，係大韓民國嘅一個男藝人同埋歌手。
鄭秀妍

鄭秀妍（粵拼：zeng3 sau1 jin4；英文：Jessica Sooyoun Jung；韓文：정수연／鄭秀姸；1989年4月18號—），藝名係Jessica（韓文：제시카），係韓裔美籍女歌手，喺美國加州舊金山出世。2000年去韓國旅行嗰陣俾韓國SM Entertainment發掘。2007年以女子組合少女時代出道，擔任主唱。佢嘅細妹係f(x)成員Krystal。佢喺2014年9月30號喺微博發表文章聲稱自己被迫離開少女時代，但SM Entertainment指Jessica係退出少女時代。
2016年，Jessica加入新公司Coridel Entertainment，宣佈會個人出道，喺同一年嘅5月16號推出第一張迷你專輯《With Love, J》同公開主打歌《Fly》嘅MV，正式個人出道。喺同一年嘅12月10號推出第二張迷你專輯《Wonderland》，專輯有六首歌，其中四首歌係由Jessica填詞。

早期生涯
1989年4月18號，Jessica喺美國加州舊金山出世。細個喺舊金山長大，自細父母就畀充足嘅美式教育同埋環境Jessica，所以佢可以講得一口流利嘅英文，再加上5歲嗰陣父母就教佢韓文，所以Jessica嘅英文同韓文都好好。喺未俾SM Entertainment公司揀做練習生之前，佢一直喺舊金山就讀當地嘅中小學，被揀做練習生之後佢去咗韓國，並且轉學到喺首爾嘅Korea Kent Foreign School繼續學業，同佢同校嘅重有少女時代嘅成員Tiffany。
2000年2月，Jessica 12歲跟住屋企人一齊去韓國旅行，當佢同細妹鄭秀晶喺樂天百貨購物商場行街嗰陣，意外俾SM Entertainment嘅星探發掘同埋邀請兩姊妹一齊入公司做練習生。
Jessica喺2007年8月5號以女子組合少女時代出道，練習時間長達七年零六個月，係少女時代訓練時間最長嘅成員。

少女時代
Jessica喺2007年8月5號以《Into The New World》正式出道。
2014年9月30號，Jessica喺佢嘅新浪微博話，收到公司同埋另外八個成員嘅通知，由即日起唔再係少女時代嘅成員。以下係Jessica嘅原文：
「
I was excited about our upcoming fan events only to shockingly be informed by my company and 8 others that as of today, I'm no longer a member. I'm devastated - my priority and love is to serve as a member of GG, but for no justifiable reason, I am being forced out.
」

個人歌唱生涯
2008年3月3號，Jessica被邀請喺團體8Eight嘅歌曲《我愛你（I Love You）》入面獻唱，Jessica雖然無喺MV演出，但係喺幕後做和音，呢首歌最後收錄喺8Eight第二張專輯「Infinity」入面。
2009年7月11號，Jessica參加MBC《無限挑戰》嘅《奧林匹克歌謠祭》，同朴明秀合唱歌曲〈冷麵〉，喺多個音樂排行榜攞到第一位，當時喺排行榜上甚至壓過《說出你的願望（Genie）》，所以佢得到左「Team kill sica」嘅花名。
2010年10月13號Jessica發佈左單曲《甜蜜快樂（Sweet Delight）》，呢首歌係Jessica第一次自己一個唱一首歌。
2011年5月18號，Jessica為KBS電視劇《浪漫小鎮》主唱插曲《淚水溢流（눈물이 넘쳐서）》。
2012年1月19號，Jessica同金振杓為KBS電視劇《暴力羅曼史》合唱插曲《怎能（어쩜）》。同年8月15號，Jessica同細妹f(x) Krystal為SBS電視劇《致美麗的你》合唱插曲《Butterfly》。9月14號，Jessica為KBS電視劇《大王的夢》演唱插曲《心路》。10月14號，Jessica同細妹f(x) Krystal、前EXO成員Kris為BoA主演嘅電影《COBU》合唱插曲《Say Yes》。10月18號，Jessica代言PYL汽車廣告同埋演唱廣告歌《My Lifestyle》。
2013年7月2號，Jessica為tvN電視劇《戀愛操作團：大鼻子情聖》演唱插曲《The One Like You》。

個人事業
2014年8月6號，Jessica喺微博宣布自己嘅太陽眼鏡牌子「BLANC」即將上市。9月6號，Jessica同李寧牌運動服飾合作，推出一系列「LI-NING X Jessica」產品，同埋喺廣州搞粉絲見面會，佢細妹鄭秀晶以特別嘉賓嘅身份出席呢個活動。10月6號，Jessica嘅太陽眼鏡牌子「BLANC」宣布改名做「BLANC & ECLARE」，Jessica話：「雖然ECLARE比預期早左推出，但係我對於可以將BLANC & ECLARE帶到另一層次覺得好驕傲。同時，隨住呢個牌子得到大家嘅熱烈支持，我向大家保證，我地會保持謙虛嘅態度，努力不斷咁尋求多方面嘅發展同埋創新。」，「BLANC & ECLARE」嘅總部將會喺2015年搬去美國紐約。
鄭秀娟

鄭秀娟係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
鄭禕

鄭禕，係香港建制陣營（商界親中派）政治人、陶瓷藝術家、生意人，阿哥馬忠禮亦係生意人。

選舉經歷
喺2021年9月，佢成為香港特别行政區選舉委員會體育、演藝、文化及出版界當然委員。
鄭紀航

鄭紀航係香港男裁判官，依家係觀塘裁判法院署理主任裁判官。

爭議事件
關於鄭紀航嘅爭議，好多都同佢喺香港逃犯條例爭議相關嘅案件，或者涉及香港民主派人士相關嘅案件判決有關。例如，喺處理香港警察入侵理工大學校園事件嘅相關審訊嗰陣，佢就單方面認定，在場嘅人一定係透過身處現場壯大暴動聲勢，又拒絕考慮唔少被告人嘅求情。呢啲判決，有啲被民主派批評，亦有啲之後上訴被推翻。

輕判親中派襲擊長毛一案
喺2020年4月，一個親中派人士以生銹金屬鑿刺傷前立法會議員梁國雄腰間，之後被捕。喺審理案件期間，被告求情時揚言要黃之鋒同許智峯兩個都要死，又聲稱自己無槍唔算暴力。鄭紀航就大讚被告熱愛社會，話對方係因為政見唔同先犯案，只係判被告監禁5個月兩星期。民主派唔少人都對呢個決定好不滿，例如新民主同盟譚凱邦就形容被告根本係企圖謀殺，但係政府就落控比較輕嘅罪名。佢又提及，案情相近嘅何君堯被襲案，反而就要告企圖謀殺，係「選擇性檢控」。

定義管有6英寸長索帶有罪判決被推翻
喺2019年11月，一名地產經紀喺示威場合附近被搜出48條6英寸長嘅索帶，被鄭紀航裁定「管有攻擊性武器或適合作非法用途的工具」罪成，判囚5個半月。被告上訴去到終審法院，結果判決被推翻，終審法院裁定呢個長度嘅索帶唔屬於攻擊性武器，也唔係適合作非法進入嘅工具。
胡偉立

胡偉立（1937年—；英文：William Hu），喺香港出世，祖籍江蘇無錫，係香港作曲家、電影配樂家、音樂教育人。佢晚年定居喺加拿大多倫多。
胡偉軍

胡偉軍，香港親中派政治人，香港再出發大聯盟發起人之一。
胡倬

胡倬，字用晦，係廣西臨桂人，大明嘅政治人物。
胡倬喺成化二十年（1484年）甲辰科中進士，做咗戶部員外郎，多次同太監作對，曾經入錦衣獄，洗脫清白之後復官，升做陝西僉事，再轉固原副使。
胡健燊

胡健燊（1985年5月4號—）係香港單車手，主要參加公路賽，2005年開始參賽。佢喺2008年奧運嘅男子公路單車賽攞第88名，係頭一位完成奧運公路單車賽嘅香港單車手。佢喺2015年退役。
胡俊軒

胡俊軒（英文：Hugo Hu Chun Hin，2009年12月26號—），香港男童星，參與過拍電影、電視綜藝節目、廣告、宣傳片、電視劇、MV、微電影、學生作品等。
豪爾牛頓

豪爾牛頓（Huey P. Newton，1942年2月17號—1989年8月22號）係美國黑人領袖，佢喺路易士安娜州出世，創立「黑豹黨」（Black panthers）搞暴力革命，曾經訪問中國，見過周恩來同江青，最後畀人槍殺。

簡歷
豪爾牛頓𡃁仔嗰陣只係美國黑人區一個街邊爛仔，不過佢話自己同其他爛仔唔同，因為佢話自己就咁睇書，就讀識咗柏拉圖嘅哲學。
1964年佢因為街頭持械而被人拉咗去坐監，喺嗰陣時，美國社會好反動，好多例如黑人民權、女權、工人權益咁，好多社會抗爭，所以個社會好推崇公民抗命。豪爾牛頓因為持械而被人拉咗去坐監，點知畀人當咗係公民抗命嘅革命英雄。
坐咗6個月監放返出嚟之後，佢同兩個老友Bobby Seale 同 Richard Aoki 喺1966年搞咗個「黑豹黨」（Black panthers），佢哋認為，對於馬丁路德金嗰種和平抗爭已經唔耐煩，馬丁路德金嗰套已經過時，係時候要開始暴力革命。所以佢哋決定，黑豹黨要走嘅係一條暴力抗爭路線，以暴力手段為黑人爭取權益。
佢喺美國嘅黑人社區提倡馬克思主義，將一班弱勢社群武裝起嚟，鼓吹暴力革命，黑豹黨成員甚至會喺條街度持槍巡邏。畀美國政府當做眼中釘。
1968年佢因為誤殺罪要坐2-15年監，之後佢同黑豹黨個朵就更加響到全美國人人都識。
1970年佢上訴成功，放監出嚟，之後走去訪問中國，重得到周恩來同江青接見。返返美國之後，佢繼續走暴力革命路線，但美國社會已經唔再接受呢套。黑豹黨入面亦都分裂咗一班人出嚟，走返比較和平嘅抗爭路線，最後仲演變成一個基層福利團體。
但係豪爾牛頓唔單止無放棄暴力抗爭，而且仲搞得大鑊過以前，而實際上呢個時期已經佢已經唔可以再算係搞社會抗爭，直情係搞緊黑社會。佢有好多次殺人嘅紀錄，1974年曾經因為謀殺而畀人告，於是流亡咗去古巴。又挪用公款做毒品買賣，一日到黑打打殺殺。以前畀人當係社運英雄，呢個時候開始已經變咗麻煩友，人見人憎。
1977年返返美國。1989年因為挪用公款，喺一場槍戰度畀人3槍做瓜咗。
豪士羅西站

豪士羅西站（英文：Hounslow West tube station）係英國倫敦地下鐵皮卡迪利綫嘅車站，屬第5收費區，喺大倫敦豪士羅區。
豪情蓋天

《豪情蓋天》（粵拼：hou4 cing4 koi3 tin1，英文：Unforgiven）係套喺1992年上畫嘅美國西片，奇連伊士活導演同主演。
豪溪站

豪溪站（粵拼：hou4 kai1 zaam6；日文：豪渓駅(gōkei eki)）係喺日本岡山縣總社市嘅西日本旅客鐵道伯備線嘅火車站。

車站嘅結構
站臺設計上係單式月臺（一面一綫）同島式月臺（一面雙綫）嘅組合，共計兩面三綫。
豪情3D

《豪情3D》（英文：3D Naked Ambition 或者 Naked Ambition 2），又叫《3D豪情》，原名《豪情2》，係2014年上畫嘅港產片，由杜汶澤、何超儀、袁嘉敏同曾國祥主演，李公樂執導。故仔同2003年電影《豪情》一樣都係圍繞鹹片行業，但兩輯角色同故仔無任何關連。
豪景花園

豪景花園（HongKong Garden）係香港一個大型私人住宅屋苑，喺新界荃灣區青龍頭，由華懋集團發展，全屋苑分3期發展，共28座，合共提供2830個單位。

背景資料
豪景花園落成初期嗰4座冇名。其後第5-28座，以各英文字母為首嘅名排名（5-18座同埋原19座（15座除外）嘅中英文名同同一發展商嘅沙田富豪花園各座座名相同）：
配給制

配給制係一個控制商品分配嘅制度或者一個對需求嘅人為限制。配給制絕大部分都係針對食物，而通常都係喺打仗或者饑荒嘅時期先會出現。配給制有唔同嘅方法去做，而價格上限係最普遍嘅之一。
配給一般都係要為必需品保持合理價格，嚟避免喺自由市場出現太過昂貴嘅價錢，所以配給可以係屬於價格控制嘅途徑之一。例如，喺1973年石油危機期間，美國政府對石油做配給，限制每人每日可以買嘅數量。
有啲傳統經濟學家反對呢個做法，反為支持跟自由放任制度，因爲相信市場會更加能夠減少無謂損失同埋鼓勵供應商提高供應。
雖然配給通常都係當時唯一實際可行嘅選擇，但係唔少配給嘅貨品仍然會喺黑市出現，因爲一份配給對唔少人嚟講都唔夠用，所以一般都唔太受歡迎。
配角

配角（supporting character）係指一個故仔入面有返咁上下重要、但明顯冇主角咁重要嘅角色。
配電

配電，又叫電力分配，係輸電到用家嘅最後過程，主要靠電網入面嘅最後一重嘅變壓器，將電力送到各個用家嘅電錶。
配音員

係指為影片配返對白為職業嘅人。喺中國大陸又叫做配音演員，喺香港有暗星嘅嗌法（同明星相反），而喺日本就嗌做聲優。
配音員嘅工作內容包括埋廣告、電視節目（旁白或外語影視劇轉譯）、人物聲音演出（戲劇、電台廣播劇、電視動畫、電影或電子遊戲）、場所廣播、布偶內建語音同埋遊戲設施嘅旁白等。廣義係指為影片配製聲音嘅人；狹義則單指幫角色配製聲音嘅人；但依家外界所稱呼嘅配音員針對廣義上居多，已經趨向多元化，而非僅限為角色配音。
配糖體

熊果素（Arbutin），配糖體嘅一種。
配糖體（粵拼：pui3 tong4 tai2，Glycoside）、醣苷（粵拼：tong4 gam1）係一類化合物，呢類分子嘅其中一忽會連住一個醣類。
配置管理

配置管理（英文：configuration management）係工程學同產品設計上嘅一個工序，指一路睇實一隻產品嘅表現同埋隻產品嘅表現點樣隨時間而變化。例如開發軟件嘅人一路睇實每一次郁手改變開發緊嗰隻軟件「係喺邊個時間點改過嚟」同埋每次改咗之後「隻軟件嘅表現有咩變化」等嘅資訊。
配音

法國配音(version francophone française)：係啲法國人配，講法式法文。
比利時配音(version francophone belge)：係啲比利時人配。
魁北克配音1(version francophone québécoise)：雖然係啲魁北克人配，但係佢等照講法式法文，但係佢哋將啲英文名用美式口音講。
魁北克配音2(version québécoise)：係啲魁北克人配，講魁北克口音，例如阿森一族。
鈴木黎子

鈴木黎子 ，係日本嘅一個女藝人同埋配音員。
鈴木麻里子

鈴木麻里子 ，係日本嘅一個女藝人同埋配音員。
鈴芽戶締

《鈴芽戶締》  （粵拼：ling4 ngaa4 wu6 dai3；日文：すずめの戸締まり， Suzume no Tojimari）係由新海誠執導同編劇嘅日本動畫電影。 標語為「門嘅對面，有住全部嘅時間」（扉の向こうには、すべての時間があった）。 電影於2022年11月11號喺日本上映  。

故事
居住喺九州小鎮嘅就十七歲少女「鈴芽」撞到一名正為搵「門」而周圍旅行嘅青年。鈴芽追隨青年嚟山中廢墟，喺嗰度發現一扇破舊門，並鬼使神差地向嗰度門伸出咗手，同住「門」喺日本各地打開，而災禍會從門嘅對面到訪，就鈴芽一定要將呢啲門一一關閉。以日本各地嘅廢墟為舞台，鈴芽將喺關閉嗰啲成為災禍之源嘅「門」旅途中，得到解放同成長 。
鈴木雄斗

鈴木雄斗（1993年12月7號—）係日本足球員，司職中場，效力山形山神。
鈴木順也

鈴木順也（1996年5月2號—）係日本足球員，打後衞位置，效力群馬草津溫泉。